《寄思溪老藏叟珍上人》
宋代·蒲寿宬

万折苕溪水，精庐若个边。
菰菱时入供，包锡暮行船。
月朗无云夜，雕横欲雪天。
了知身是客，莫负故山缘。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。